unkadlabs/qor-af-soomaali huggingface dataset:
Leverage waa awoodda aad wax ku gaari karto adigoo adeegsanaya fursado ama Awood ka baxsan awooddaada tooska ah. Waa sida in aad haysato cudud dheer oo wax ku riixi karto, adigoon isticmaalin xoogaaga oo keliya. Waxaa la isticmaalaa siyaabo kala duwan oo qofka ka caawiya inuu helo natiijo ka weyn intii uu kaligiis gaari lahaa.

Tusaale ahaan marka la joogo ganacsi, shirkad ayaa leverage u isticmaali karta si ay maalgelin uga hesho bangiga. Hantideeda ama sumcaddeeda ayay soo bandhigtaa, taasoo ka dhigaysa inay helaan lacag cusub ama fursad ay mashruuc ku dhisaan. Nolosha maalinlaha ah, qofka aqoon fiican u leh luuqadda Ingiriiska wuxuu taas u isticmaali karaa leverage-kaas si uu shaqo fiican u helo. Waa xirfad ka dhigtay inuu fursad weyn yeesho marka loo eego qofka aan aqoon. Dhinaca xisaabta iyo maaliyadda, leverage waxaa lagu tilmaamaa marka deyn la isticmaalo si maalgelin weyn loo sameeyo oo ka badan hantida qofka ama shirkadda. Qofka $10,000 haysta haddii uu $90,000 amaahdo, wuxuu mashruuc u heli karaa $100,000—taasna waa leverage maaliyadeed.

Marka la eego taariikhda dunida, leverage-yo badan ayaa jiray oo marba sida loo adeegsado dunida u qaabeeyay, laakiin afarta ugu waaweyn ee hagay qarniyo kala duwan waa: Bilowgii dunida wuxuu ahaa Labor, taasoo ah awoodda dadka. Boqorradii hore ama odeyaashii dhaqanka waxay awooddooda ku dhiseen inta qof ee u shaqeyn karta, ciidan ku biiri kara, ama meel ula qabsan kara. Inta qof ee aad abaabuli karto waxay ka dhigan tahay inta awood ee aad leedahay. Markii dhaqaalaha iyo ganacsigu horumaray, waxaa soo baxay capital, taasoo qofka lacagta haysta ka caawisay inuu sameeyo waxa uusan kaligiis qaban karin—ciidan kireysto, dhul iibsado, ama ganacsi dhiso.

Markii dunida casriga la galay, waxaa soo kordhay media oo ah awoodda baahinta. Qofka sumcad iyo magac leh, sida fanaaniinta, ciyaartoyda ama siyaasiinta, waxaa u fududaanaysa inuu dhaqdhaqaaq cusub bilaabo ama ganacsi abuuro. Dadka badan ee ku xiran ayaa siinaya kalsooni iyo taageero, taasoo ka dhigaysa awood gaar ah.

Ugu dambeyntiina waxaa soo baxay coding, oo noqday mid kamid ah awoodaha casriga ah ee ugu weyn. Shirkadaha ugu taajirsan dunida maanta iyo shaqsiyaadka ugu hantida badan waxay hantidooda ku dhiseen iyagoo adeegsaday awoodda leverage ee coding. Waxaa adkaanaysa in aad maanta aragto shirkad aan adeegsan leverage-kan, sababtoo ah ku dhawaad company walba website ama app ayuu leeyahay, adeegiisana wuxuu ku xiranyahay software. Mustaqbalka dhow iyo kan fogba, leverage-ka coding ayaa sii xoogeysan doona, isagoo sii galaya casriga cusub ee AI iyo blockchain.

Marka la soo koobo, leverage waa fikrad ballaaran oo lagu tilmaami karo awood kasta oo qofka ka caawisa inuu gaaro wax ka weyn inta uu kaligiis ku gaari karo. Laakiin afarta leverage ee ugu waaweyn ee dunida hoggaamiyay waa Labor oo ah awoodda dadka, capital oo ah awoodda dhaqaalaha, media oo ah awoodda baahinta, iyo coding oo ah awoodda tignoolajiyada casriga ah. Qofka maanta haysta media iyo coding wuxuu leeyahay fursad ka fog midka kaliya ku tiirsan lacag ama dad.
Saynu wada ogsoonnahay Diinteenna Islaamku waxay Xoogga Saartay Wax walba oo Qofka Bini'aadmiga ah Manfac u keenaya Aakhiro & Aduun Billowgii Waxyiga Suubanaha Naxariis iyo Nabadgalyo Korkiisa Ha ahaatee Waxaa lagu billaabay Akhri !!!
Iyadoo lagu billaabi karayay Caabud, Cibaadeyso, Samee Iwm.
Balse waxaa lagu billaabay Akhri Sababtu waa In Xadaarada Ummada Islaamka & Guusheedu Marka laga yimaado Gargaarka Alle kadib uu ku xidhan yahay Aqoon & Cilmi Kuwasina Uu Sees & saldhig u yahay Akhrisku
Ummada Islaamka Oo lagu yaqaannay Hogaaminta Caalamka Dabcanna Dunida Calanka u sidey Muddo 1000 sano & dheeraada Waxay Caalamka ku maamulayeen waxay ahayd Aqoon, Cilmi, Xadaarad, Ilbaxnimo & Diin Ay faafinayeen.
Xadiis Saxiixa oo Suubanaheena N.N.K.H Ayaa Wuxuu Macnihiisu ahaa Qofkii Qaada wado , marin , Wadiiqad Uu ku dalbayo ama uu ku raadinayo Cilmi Isla markaasina Niyadiisu Ay tahay Aad Cilmi baratidoo Naftaadana anfac Ummadaadana Anfac Dalkaaga & dadkaagan anfac Ilaahay qofkaas wuxuu u yasiraa u sahlaa Wadadii & wadiiqadii uu U Mari lahaa Jannada.
Waxaad arkeysaa markaa Diinteennu Sidey ahmiyad u siisey Akhriska & Cilmi korodhsiga iyadoo Rasuulka N.N.K.H Qur'aanka Marka la joogo Shayga Kaliyee uu Alle ku amrey in loo siyaadiyo oo lo kirdhiyo uu yahay Cilmiga & Aqoonta وقل ربي زدني علما
Ummaduna kolkii ay ka seexatay horumarkii & Aqoontii ayaa laga badiyay Sartu waxay Noqotay Ninkii Seexdaa Sicii Dibi dhalay
Shahaado sare ma dammaanad qaaddo garasho. Qofku wuu baran karaa, wuu xifdin karaa, wuuna gaari karaa heer sare. Laakiin weli taasi macnaheedu ma aha inuu leeyahay xikmad.

Aqoontu waa ururinta xaqiiqooyinka. Waa xog la barto, la akhriyo, lana xafido. Waxay nooleysaa maskaxda qofka, waxayna siisaa awood uu wax ku fahmo, ku sharxo, kuna qabto hawlo badan. Laakiin aqoontu keligeed ma aha dhammaadka safarka.

Xikmaddu waa isku xirka dhacdooyinka ja fahamka nuxurka ka dambeeya. Waa kala garashada waxa muhiimka ah iyo waxa aan muhiimka ahayn. Qofka ugu caqliga badan madasha ma aha kan xogta ugu badan haya. Waa kan garanaya waxa mudan in la yiraahdo, waxa mudan in la sameeyo, iyo waxa habboon in la iska daayo.

Aqoontu waxay ku baraysaa sida wax loo kariyo. Xikmaddu waxay garataa goorta cusbo lagu daro. Aqoontu waxay ku siisaa qalab. Xikmaddu waxay ku siisaa jihada aad qalabkaas u adeegsan lahayd. Aqoontu waxay ka jawaabtaa "Sidee?". Xikmaddu waxay ka jawaabtaa "Maxaa loo sameeyaa?" iyo "Ma mudan tahay?".

Aqoontu badanaa waxay ka timaaddaa buugaag iyo macallimiin. Xikmaddu waxay ka dhalataa waaya-aragnimo iyo nolol la soo maray. Qof khalad sameeyay oo wax ka bartay mararka qaar wuu ka xikmad badan yahay qof aan khalad samayn balse wax badan akhriyey. Aqoontu si degdeg ah ayay u korodhaa. Xikmaddu si tartiib ah ayay u bislaataa.

Sida uu yiri Socrates: "Nolosha la is waydiin ma mudna in la noolaado." Nolol qiimo leh waxay ku bilaabataa is-weydiin. Halkaas ayay xikmaddu ka bilaabataa.

Aqoontu waa ogaanshaha inaad dhimanayso. Xikmaddu waa fahamka in taasi ka dhigeyso daqiiqad kasta mid qaali ah. Sidaas darteed ha ku ekaan ururinta xaqiiqooyinka oo keliya. Dhis macne. Waxa aad ogtahay kuma qeexaan. Waxaa ku qeexa sida aad u fahamto, una noolaato macnaha waxa aad ogtahay.
Sabuun ayaa lagu dhaqaa hoosna waa loo dhaqaa
Jabalu Cayn (Jabal Aynayn) waa buur yar oo ku taalla agagaarka Buurta Uxud ee magaalada Madiina. Waxaa si gaar ah loogu xusuustaa Dagaalkii Uxud, halkaas oo Nabi Maxamed ﷺ uu dul dhigay fallaadhleyaal si ay u ilaaliyaan dhabarka Muslimiinta, balse markii qaar ka mid ahi ka dageen buurta, cadowgu fursad ayuu helay, taasoo sababtay in dagaalka jihadiisu is beddesho. Buurtan waxaa sidoo kale loo yaqaan "Buurta Fallaadhleyda."
Maansada Soomaalida inta laga hayo haddii la qiimeeyo, markii ay ugu heerka sarraysey waxay ahayd bartamihii qarnigii 19aad ilaa waaxdii hore ee kii 20aad. Waa xilligii ay soo baxeen maansayahannadii kala ahaa Garaad Xirsi Garaad Faarax "Wiilwaal", Raage Ugaas, Aadan-Gurey, Sayid Maxamad Cabdille Xasan iyo kuwa kale oo badan oo Gabaygooda aad loo qadariyo.
Waxaa la yiraahdaa: 'Gabaygu waa Kaydiyaha Taariikhda Soomaalida'; taasna waxaa markhaati u ah gabayadii soo baxay xilligii Dhaqdhaqaaqii hubaysnaa ee Daraawiishta; kaas oo Hoggaamiye Sayid Maxamad Cabdille Xasan uu ku taariikheeyey colaadihii dhex-maray ciidammadiisa iyo kuwii Ingiriiska. Aqoonyahanno badan ayaa qaba ilaa maanta gabayadaasi inay yihiin halka ugu wanaagsan ee laga baran karo taariikhda geyiga Soomaalida intii u dhexaysey dabayaaqadii qarnigii 19aad ilaa waaxdii hore ee kii 20aad.
Dad badan ayaa is weydiinaya halka ay u socoto dunida sirdoonka macmalka ah (AI). Haddaba, Open Claw waa mid ka mid ah dadaallada loogu talagalay in farsamada AI laga dhigo mid furan oo qof kasta heli karo, halkii ay shirkado gaar ahi isku koobi lahaayeen.

Maxaad uga baahantahay inaad ogaato?

Helitaanka Furan: Maahan nidaam xiran. Waxay u oggolaanaysaa horumariyeyaasha iyo dadka hal-abuurka leh inay wax ku darsadaan ama ka dhex dhisaan agabyo cusub.

Awoodda Shaqada: Waxay kaa caawin kartaa falanqaynta xogta, qorista qoraallada adag, iyo xallinta mashaakilaadka farsamo si ka dhakhsiyo badan sidii hore.

Sinnaanta Tiknoolajiyadda: Waxay meesha ka saaraysaa in tiknoolajiyadda ugu horraysa ay gacanta ugu jirto dad kooban, iyadoo fursad u siinaysa dhalinyarada dunida soo koraysa inay fahmaan sida AI u shaqeeyo.

Maxay adiga kuu kordhinaysaa?
Haddii aad tahay arday, ganacsade, ama qof jecel farsamada, fahanka mashaariicda furan (Open Source AI) waxay kuu furaysaa albaabka mustaqbalka. Ha ka dib dhicin barashada aaladahan!
"Waligaa ha rumaysan markuu qof ku yiraahdo kaama tagayo, inuu waligiis ku daryeeli doono, iyo inuu dhib iyo dheefba kula qaybsan doono.

Erayadu way ku dhaawacaan.
Ballamuhu way ku dhaawacaan. Filashadu way ku dhaawacdaa. Xiisuhu wuu ku dhaawacaa.

Inaad wax jeclaato oo aan lagula jeclaynna way ku dhaawacdaa, Ma garanayo sababta aan ugu sii noolnahay adduunkan naxdinta leh.

Waxaan is lahaa dadku way is beddeli doonaan, si dhaama ayay u fekeri doonaan, laakiin maalin walba way kasii darayaan, qof walbana waa maskax-yare.
MAXAAD SUGAYSAA?

Ma in mucjiso dhacdo oo murugooyinkaagu qarsoomaan noloshuna noqoto mid xasilloon?

Ma in dagaaladu dhammaadaan oo soomaalidu adduunka la tartanto, ma in caqliga la isticmaalo oo dadku noqdaan kuwo ka fakaraya maxaa inoo dan ah in ka badan inta ay ka fakaraan maxaa aniga ii dan ah ?

Ma in gabadhii aad jeclayd ku tiraahdo ninkii aan guursaday waan ka shallaayay adigaa ahaa qofka igu habboon ma ahayn in aan kaa wareego?

Ma in Aabbahaa ku soo waco oo ku yiraahdo iga raalli noqo Aabbe waan kaa khaldanaa ma ahayn in aan arrimahaaga shakhsiga ah galo noloshaada go'aanadeeda adigaa xor u ah?

Ma in fursaduhu ku sugaan oo wax walba isku toosaan marka aad usoo diyaar garowdo?

Waxba ha sugin wax isbaddalaya ma jiraan kaliya waxaa isbaddalaya wixii aad adigu gacantaada ku keensato.
DEGDEG:
Qiimaha saliidda ceeriin ee Brent ayaa gaaray $94, shantii toddobaad ee la soo dhaafay wuxuu kacay 38% isagoo bishuu July joogay $68.

Kororkan ayaa imaanaya xilli Iraan ay sheegtay in marinka Hormuz sii xirnaan doono. Hadalka Iran wuxuu ka hor imaanayaa sheegashadii Trump ee ahayd in la gaaray qorshe si buuxda dib loogu furayo marinka.
Salaadda Taraawiixda ee lagu tukado Masjid al-Haram ee ku yaalla Makkah waa salaad sunnah ah oo la tukado habeenada bisha Ramadan kadib salaadda Cishaha. Kumannaan Muslimiin ah oo ka kala yimid dunida oo dhan ayaa halkaas ku tukada, waxaana lagu akhriyaa Qur'aanka si tartiib ah ilaa mararka qaar lagu dhammeeyo Qur'aanka inta lagu jiro bisha Ramadan, taasoo ka dhigta cibaado aad u fadli badan oo leh ajar weyn.
Markii garaad gacmeedku uu si weyn ugu xoogaystay dhinaca software industry, waxaa si xawli ah u soo baxay isbeddello waaweyn iyo caqabado cusub oo ay wajahayaan shirkadaha waaweyn iyo developers-ka.

Sanadihii dambe waxaa la arkay dhacdooyin muujinaya in xitaa shirkadaha ugu waaweyn technology-ga ay la kulmi karaan cilado waaweyn. Apple dhowr services ayaa hal mar down noqday, OpenAI qeybo ka mid ah adeegyadeeda ayaa mudo down ahaa, GitHub oo ahaa platform muddo dheer loo arkayay mid aad loogu kalsoon yahay ayaa sidoo kale sanadihii dambe la kulmay cilado badan.

Sidoo kale, Anthropic waxaa ku dhacay bug weyn oo sababay in plan ka max oo $200 ah si bilaash ah lagu heli karo.

Arrimahan sababtoodu kaliya ma ahan in code-ka AI uu yahay mid daciif ah. Dhibaatada ugu weyn waa xawaaraha uu garaad gacmeedku ka dhigay software development. AI wuxuu ka dhigay development mid aad u degdeg badan, taas oo keentay in hubintii iyo taxaddarkii hore ay yaraadaan.

Xilligii hore software development waqti ayuu qaadan jiray. Qeyb walba si dagan ayaa loo hubin jiray ka hor inta aan software la geen production. Maanta, iyadoo AI uu kordhiyay xawaaraha dhismaha software-ka, human in the loop ayaa noqday mid aad u adag in la ilaaliyo.

Arrinta ugu weyn ma ahan awoodda AI, balse waa sida loo maareynayo xawaaraha cusub ee uu keenay. Marka software si degdeg ah loo dhisayo, waxaa muhiim ah in hubinta, review-ga, iyo fahamka waxa la dhisayo aysan meesha ka bixin.
Waxaad soo diyaarsanaysaa: Bur, biyo, cusbo iyo hadhuudh shiidan. Waad isku wada qasaysaa xaddi adiga kugu filan. Waxaad dhigaysaa meel diiran. Kadib, cabaarna ayaad sugaysaa, waanad dubaysaa
Dhaqan wa wax bulsho meel dagani ay caadaysato ku dhaqankisa , rumaysan tahay una aragto wax fican qaarkiisna wax xun.
Isla markaana fac ba fac ka dhaxlo una si gudbiyo .
Teknolojiyadda casriga ahi waxay xambaarsan tahay awood ay ku dhisto nidaamyo cusub, ay ku saxdo daciifnimooyin hore u jiray, iyo inay bulsho u beddesho mid wax-soo-saar badan, isla markaana isku xirnaan iyo wada shaqayn leh.
DEGDEG: Labo kamid ah milyaneerrada Crypto oo ka soo jeeda Faransiiska ayaa la afduubtay, waxaana loo geystay jirdil socday 52 saacadood. Afduubayaasha ayaa la sheegay inay garaaceen, iyagoo ku qasbay inay wareejiyaan Crypto ku kaceysa $30,000. Burcaddu waxay doonayeen lacag dhan $150,000, lkn uma suurta gelin inay helaan.

Dhacdadan argagaxa leh waxay soo dhammaatay kaddib markii boolisku ka war heleen oo ay cayrsadeen ilaa ay qabteen eedeysanayaasha.

Sida ay qortay Daily Mail, lix qof ayaa lagu helay inay ku lug lahaayeen weerarka. Shirkadda CertiK oo ku takhasustay amniga Blockchain-ka iyo Crypto-dana waxay sheegtay in lixdii bilood ee ugu horreysay 2026 la diiwaangeliyay in ka badan 50 weerar oo isugu jira hanjabaad, jirdil iyo afduub loo gaystay dadka haysta Crypto.

Faransiiska ayaa hadda noqday meelaha ay sida weyn ugu soo badanayaan afduubyada iyo baadda la xiriirta Crypto.
Dhaqankii hore ee Soomaaliddu waxa uu lahaa qaabab iyo xeerar uu qoysku ku dhisnaa, kaas oo saamayn ku yeeshay miyi iyo magaalaba. Si arrintan loo fahmo, waxaan u kala saareynaa saddex qeybood oo ay ka kooban yihiin bulshadda Soomaalidu, waxana ay kala yihiin xoolaley, beeraley iyo kalluumeysato.
Canjeelo ama laxoox waxaa loo sameeyaa sidatan: marka hore waa inaad soo diyaarsataa bur/daqiiq iyo biyo, markaas ka dib waa inaad soo soo diyaarsataa weelkii aad ku kulmin lahayd burka iyo biyaha. Intaas kadib waad qooshaysaa ama waad isku walaaqeysa adigoo isku daraya burka iyo biyaha si wacan baad gacantaada ugu garaaceysa si'ay isku dhex galaan, kadib waad dabooleysaa, muddo ayaad deyneysaa, muddadaas markey ka soo wareegato ayaad dabkii soo diyaarsaneysa, dabka waxaad dulsaareysaa qalab daawe la dhaho oo ah weel lagu dubo canjeelada, markaas baad canjeelada dubeysaa oo ay diyaar u noqoneysaa in lacuno.
Siidhka ama midhaha geed aad jeceshahay ayaa ku ridaysaa carro nafaqo leh. Kadib, waxaad ugu roonaanaysaa biyo, hawo fiican iyo meel qorax fiicani soo gaadhayso.
Waxbarashadu waxay leedahay muhiimad ballaadhan, waxaan odhan karnaa aqoon la'aani waa mugdi iyo jahli, sidaas awgeed in la helo bulsho aqoon leh ama wax baratay waxay kordhineysaa tayada ay bulshadaasi ku dhex leedahay quruumaha kale ee dunida kula nool.
Trump ayaa sheegay in Mareykanku qorsheeyey weerar ballaaran oo Iran lagu qaado, kaas oo uu ku tilmaamay kii ugu weynaa tan iyo Dagaalkii Labaad ee Adduunka.

Trump ayaa wariyeyaasha kula hadlay diyaaradda Air Force One, isagoo sheegay inuu weerarka hakiyey kaddib markii Iran iyo dalal kale oo gobolka ah ay codsadeen waqti lagu gaaro heshiis. Wuxuu intaas ku daray in wada-hadallada la qorsheeyey galabnimada Isniinta, isla markaana heshiis nabadeed uu badbaadin karo nafaf badan.

Iran weli ma xaqiijin inay Mareykanka la xiriirtay si ay heshiis u codsato, mana jiro heshiis nabadeed oo rasmi ah oo ilaa hadda la saxiixay.
DEGDEG:

Shirkadda Michael Saylor ee Strategy waxay iibisay 1,637 Bitcoin oo qiimahoodu gaarayo $102 million.
Muuhimada ay leedahay wxbarashda ma ahan mid halkan lagu Soo koobi karo lakiin hadan ka Soo qaato waxyabaha ugu muhiimsan
Somalida waxey dhahda aqoon la,aan wa iftin la,aan oo micnaheda tahay qofka aan wax baran waa Idhoolaha oo kale oo dunida ayu ka Indho la,ayahay
●Qof baahan qofki ubaahda ayaa talo wayn ubaahan.
●xirfad maaha beentuye afka yaanu ka xadin.
●Dad nin utaliyay iyo tuug ba yaqaan.
●Nin daad qaaday xunbo cuskay.
●Miskiin ba misko lafuulo leh.
●Rag horti lama cowdo.
● Nin malagi galay maarayn maleh.
●Waayel tag lama dhahe wuxu ku tagaa la tusa.
● Talo walaalkii diide tagoogteeduu ku jabaa.
● Af aamusani marti ma sedo.
Waligay maan arag xanuun ka daran, marka xiisuhu yahay mid kugu ciqaabaya helitaanka qof aanad heli kareyn.
Asaasaha Binance CZ ayaa u laab qaboojiyay bahda Crypto oo shock ka qaaday suuqyada xirmay isbuucan.

CZ wuxuu yiri: "Waxaan rajaynayaa in tani ay noqoto halkii ugu hooseysay ee suuqu gaari lahaa."

Waxaa jirta saadaal cusub oo tilmaameysa in Bitcoin u dhici karto $48,000 kadibna gaari karto ilaa $150,000.
Mid ka mid ah munaasabadaha qoys ee aan weligay illoobi karin waa Ciidul-Fidriga. Waa maalin farxad gaar ah u leh qoyskeenna, maadaama ay ku beegan tahay dhammaadka bisha barakaysan ee Ramadaan.
Subaxdii hore ayaan wada toosnaa, waxaan xirannay dhar nadiif ah oo qurux badan, dabadeedna waxaan u wada tagnay salaadda Ciidda. Markii salaadda la soo dhammeeyay, waxaan isugu hambalyeynay ereyada "Ciid Mubaarak", annagoo booqannay qaraabada, deriska, iyo asxaabta.
Markii aan guriga ku soo laabannay, waxaa naloo diyaariyey cuntooyin dhaqameed macaan. Qoyska oo dhan ayaa hal miis ku wada qadeeyay, waxaana la is dhaafsaday sheekooyin iyo qosol. Carruurta waxaa la siiyay hadiyado iyo lacag ay ku farxaan, taasoo maalinta ka dhigtay mid aad u xusuus mudan.
Sheeko waalan: Trump ayaa soo qarxiyay in Qatar, Imaaraadka iyo Sacuudiga ay siiyeen min $2 trillion, taasoo marka la isku daro noqonaysa $6 trillion oo loogu talagalay dagaalka bariga dhexe.

Laakiin waxaa yaab leh in Dhaqaalaha GDP-ga Qatar, Imaaraadka iyo Sacuudiga oo dhan marka la isku daro waxaa lagu qiyaasay $3 trillion.

Haddaba $6-da trillion ee Trump sheegay xaggee laga keenay?

Sheekadan filim blockbuster ah ayay u baahan tahay.
Barkeen habeenkii waxay u dhafraan kuwa hurda dartood, halka kuwa hurdaana aanay ka warqabin kuwa iyaga dartood uso jeeda.
Arrinka ah in garaadka macmalka ah la baro afka Soomaligu, waa arrin mudan bogaadin iyo soo dhawayn. Sannadkii hore bishii kowaad, mar baa jirtay barnaamij noocaan oo kale ah aan ka qayb galay inkastoo aanan ogayn meel uu ku danbeeyey, waxay ahayd madal aanu ku wadaagnay wax badan oo afka Soomaliga kor u qaadaya, waxaanu abuurnay xogo af Soomali ku qornaa oo ilaa 10,000 oo jumladood gaarayey qiyaastii.

Barnaamij kaas waxaa soo abaabulay dhallinyaro, Kanna sidaan arko Wiil dhallinyaro ah ayaa sameeyey, runtii farxad wayn ayey ii samaynaysaa in dhallinyarada Soomaaliyeed ay afkooda maalgashanayaan. Waxaan rajaynayaa natiijada laga rabo inay kasoo baxdo barnaamijkaan.

Waxaan ku tilmaami karaa arrinkaan inuu yahay bilowga furaha guusha, sababtoo ah in aan aragno garaadka macmalka ah oo luuqadeena hooyo si wacan ugu hadlaya, wax badan ayey inaga caawinaysaa, luuqaddeenuna waxay noqonaysaa luuqada la baran karo lana jaanqaadi karta adduunka.

Aad ayaan idiinku bogaadinayaa walaal adiga iyo kooxda kula shaqaynaysaba, howshaan mugga iyo miisaanka leh ee aad isku xilqaanteen, Eebe ha idinka ajarsiiyo.
Aniga aragtidayda, muwaadin waa qof si sharci ah uga tirsan dal, lehna xuquuq iyo waajibaad uu ka gudanayo bulshada iyo waddankiisa. Muwaaddinka wanaagsan waa qof mar kasta ka hormariya danta guud tan gaarka ah, isla markaana si firfircoon uga qayb qaata horumarka bulshada. Muwaaddinnimadu kuma koobna oo keliya in qofku dalbado xuquuqdiisa, balse waxa kale oo ay ka dhigan tahay inuu si daacadnimo iyo masuuliyad leh u guto waajibaadka saaran. Muwaaddinka wanaagsan wuxuu ixtiraamaa sharciga, wuxuu difaacaa caddaaladda, mana ka aamuso dulmiga ama xadgudub kasta oo bulshada wax u dhimaya.

Waxaan rumaysanahay in horumarka bulsho kasta uu ku xidhan yahay tayada muwaaddiniinteeda. Marka dadku yeeshaan damiir, daacadnimo, iyo dareen masuuliyadeed, waxaa sahlan in la dhiso bulsho nabdoon, isku duuban, oo horumaraysa. Qof kasta wuxuu leeyahay door uu ka qaadan karo dhismaha waddankiisa, ha noqoto ilaalinta hantida guud, ka qaybqaadashada arrimaha bulshada, ama dhiirrigelinta nabadda iyo wadajirka.

Sidaa darteed, muwaaddinnimada wanaagsan waa dhaqan iyo masuuliyad lagu muujiyo jacaylka dalka, ixtiraamka sharciga, u adeegidda bulshada, iyo ka shaqaynta danta guud. Muwaaddin wanaagsan wuxuu garanayaa in horumarka waddankiisu uu ka bilaabmo kaalinta uu isagu qaato.
Ciiddu waa maalin uu wadnuhu soo burqado farxad heerkeedii ugu sareysay tiiyoo rey-reyni ay ku lammaanan tahay.

Hambalyada Ciideed ee la'isku diro teeda ugu qiimiga badan ayaan kuu soo dirayaa, waxana ku leeyahay ku qaado Ciidan nabad-gelyo iyo badqab ay farxadi hareer taal.

Ii ogolow inaan ku xusuusiyo inaan kuu hayo Kalgaceyl, Xurmo & Qadarin aanan duugoobin
Safarkeygii Madiina

Saacaddu waxay tahay 2:36 habeenimo, waana habeen barakaysan oo ka mid ah habeenada bisha Ramadaan, gaar ahaan caawa oo ay tahay habeenka 24aad ee Ramadaan. Waxaan soo galnay magaalada barakaysan ee Madiina Al-Munawwara, magaalo caan ku ah deganaansho iyo jawi qalbiga dejinaya. Meesha ugu horreysa ee aan tagnay waxay ahayd Masjidka Qubaa, masjid taariikhi ah oo qiimo weyn ku leh Islaamka.

Markii aan galnay Masjidka Qubaa, waxaan ku tukannay laba rakcadood oo sunnada ah, taas oo ah cibaado aad u fadli badan marka la booqdo masjidkan. Habeenkaas jawigu wuxuu ahaa mid aad u deggan oo qabow leh. Madiina waxay ka qabowdahay Maka, hawadeeduna waa mid neecaw fiican leh, taasoo qofka siinaysa dareen raaxo iyo xasillooni.

Guud ahaan, Madiina waxay leedahay jawi ka daggan kana xasilloon Maka. Inkastoo ay magaalada ku sugan yihiin muslimiin badan oo ka kala yimid daafaha dunida, haddana waxaad si cad u dareemaysaa deganaansho iyo nidaam. Habeenkaas Ramadaanka ah ee qabowga leh wuxuu ka dhigay safarkeenna mid aad u xiiso badan oo xasuus gaar ah reebaya.

Kadib markii aan tukannay salaaddii Masjidka Qubaa, waxaan hadda u sii jeednaa Masjidka Nabiga (SCW). Qalbigeenna waxaa ka buuxa farxad iyo xiiso weyn, maadaama aan ku sii soconno masjidka barakaysan ee uu ku aasan yahay Nabi Muxammad (SCW). Safarkayga Madiina wuxuu bilaabmay habeen barakaysan oo aan rajeynayo inuu noqdo xasuus aan weligey ilaawi doonin.
Mustaqbalka waa in iminka la sii suuraysto, maxaa yeelay tahan buu dhereran yahay. Mabda' ahaan, waa barta shakhsiga iyo wadartaba nafsaddoodu ku soo baxayso si ay hadafkeeda uga gungaadho una bulaasho. Sidaa darteed, mustaqbalka waxa la socda saadaal iyo oddoros. Basharku waa in uu, isaga oo dhalanroggiisa sii wata, marba marka ka danbeeya isku taaraa mustaqbalka si uu waayihiisa u hagaajisto. Taasi waxay inagu riixaysaa in aynu taaganta uga hadallo in ay tahay barta laga suuraysanayo mustaqbalka, mustaqtabkuna in uu yahay socotayska la filan karo ee taaganta.
Shirkadda Anthropic ayaa dhowaan soo bandhigtay model cusub oo aad u horumarsan oo lagu magacaabo Mythos, balse lama sii deynin dadweynaha sababo la xiriira khataro amni oo aad u weyn. Tallaabadan ayaa dhalisay dood ballaaran oo ku saabsan heerka ay gaartay tiknoolajiyadda AI-ga iyo sida loo xakameyn karo marka ay noqoto mid ka baxsan awoodda isticmaalka caadiga ah.

Model-kan Mythos ayaa lagu tilmaamay mid ka sarreeya inta badan moodooyinka hore, gaar ahaan dhinacyada fahamka koodhka, fikirka qoto dheer, iyo awoodda uu u leeyahay inuu ogaado daldaloolada amniga ee nidaamyada software-ka. Intii lagu jiray tijaabooyinka, waxaa la arkay in model-ku si fudud u aqoonsan karo meelaha nugul ee nidaamyada waaweyn, isla markaana uu soo jeedin karo habab lagu jebin karo amnigaas. Awooddan ayaa keentay walaac ah in haddii si khaldan loo isticmaalo, uu noqon karo aalad si weyn u kordhin karta weerarrada cyber-ka.

Anthropic waxay go'aansatay in aysan model-kan si guud u sii deyn, maadaama ay aragtay in uu fududeyn karo weerarro ay sameeyaan xitaa dad aan khibrad badan lahayn. Waxaa sidoo kale lagu arkay tijaabooyinka qaarkood in model-ku uu awooday inuu ka gudbo xaddidaado loo sameeyay si loo xakameeyo dhaqankiisa, taas oo sii kordhisay cabsi ku saabsan sida uu u shaqeyn karo marka la sii daayo.

Si kastaba ha ahaatee, model-ka Mythos si buuxda looma joojin, balse waxaa loo oggolaaday isticmaal xaddidan oo lagu siiyay hay'ado gaar ah oo ka shaqeeya amniga cyber-ka iyo shirkado waaweyn oo tiknoolajiyadeed. Tani waxay qayb ka tahay dadaal lagu doonayo in lagu fahmo sida AI-ga noocan ah loogu adeegsan karo difaaca nidaamyada muhiimka ah halkii uu ka noqon lahaa halis.

Horumarkan cusub wuxuu muujinayaa isbeddel weyn oo ku yimid dunida AI-ga, halkaas oo tiknoolajiyadu ay gaartay heer ay isku mar noqon karto fursad iyo khatar. Dhinac, waxay awood u leedahay inay si weyn u xoojiso amniga iyo horumarka tiknoolajiyadda, halka dhinaca kale ay abuuri karto caqabado cusub oo adag haddii aan si taxaddar leh loo maareyn.
Hal milyan oo rag ah ayaa dumarka u sheegi kara inay qurux badan tahay, laakiin marka keliya ee ay dhegaysanayso waa marka uu yidhaahdo ninka ay jeceshahay.
DEGDEG:

Trump oo ka hadlay Iran: Tani waa fursaddii ugu dambeysay ee ay ku saxiixi karaan heshiis wanaagsan.
# Saamaynta Garaadka Macmalka ah (AI) ee Bulshada Soomaaliyeed

Dhawr sano ka hor, dadka Soomaaliyeed badankood waxay u arkayeen Garaadka Macmalka ah (AI) wax fog oo ay isticmaalaan dalalka horumaray. Maanta se xaaladdu way is beddeshay. Ardaydu waxay AI uga faa'iidaystaan waxbarashada, ganacsatadu waxay u adeegsadaan suuq-geynta, shaqaaluhuna waxay ku dedejiyaan shaqooyinkooda maalinlaha ah.

Isbeddelkani wuxuu bulshada u horseeday fursado badan. Dad badan ayaa helay aqoon iyo xirfado cusub iyagoo aan ka bixin guryahooda. Ganacsiyada yaryar waxay awood u yeesheen inay abuuraan xayeysiisyo iyo naqshado tayo leh, halka ardayduna ay si fudud u helaan sharraxaad iyo cilmi-baaris.

Si kastaba ha ahaatee, AI wuxuu keenay caqabado cusub. Dad badan ayaa bilaabay inay ku tiirsanaadaan AI iyagoo aan hubin saxnaanta xogta ay helaan. Waxaa sidoo kale kordhay welwelka ku saabsan shaqooyinka qaarkood oo laga yaabo inay is beddelaan ama ay si weyn u yaraadaan.

Bulshada Soomaaliyeed waxay maanta taagan tahay meel muhiim ah. Haddii AI si masuuliyad leh loo isticmaalo, wuxuu noqon karaa qalab kor u qaada waxbarashada, caafimaadka, ganacsiga, iyo adeegyada dowladda. Laakiin haddii aan la baran sida saxda ah ee loo adeegsado, wuxuu keeni karaa jahawareer iyo ku-tiirsanaan xad dhaaf ah.

Dhacdadan ayaa bulshada Soomaaliyeed bartay cashar muhiim ah: tiknoolajiyadu ma aha cadowga dadka, balse waa qalab. Mustaqbalka waxaa guulaysan doona qofka bartay sida uu AI ugu adeegsan lahaa horumarinta naftiisa iyo bulshada uu ku nool yahay
Canjeelada ama Canjeero kolaba labaduba waa la dhahaa, waxaa loo sameeyaa hal qaab waxayna tahay sidatan soo socoda;
1. Bur ayaa lagu daraa mushaali, mushaalisaad waxay ka samaysantahay qamadi la shiiday, Cusbo iyo Biyo.
2. Kadib waa la daboolaa oo ammin badan ayaa loo daayaa weelka ay ku jirto si ay u qamiirto.
3. Intaa kadib, waxa la sameeyaa maqalaha ayaa dabka la saaraa, biriq shay la dhaho inta badan magacyo kale ayaa looga yaqaan gobolada dalkee ayaa lasoo daraa kadib maqalihii ayaa lagu shubaa oo si wareeg ah cajiinkii loogu wareejiyaa kadib ayaa lagu daboolaa shay magaciisu yahay al-qaban, kadib 40 ilaa 50 mirir ayaa dabka loo daayaa, markii ay guduudato ayaa mindi looga soo qaadaa dabka.

Waa cunno dhaqameed ay Soomaalidu gaar u leeyihiin oo nafaqo iyo waxtar badan leh.
Waxay ku Tiri : Hadda Dhinto, Imisay Kugu Qaadan Kartaa Inaad I Hilmaamto oo Ku Guursato Naag Kale ?.

Wuxuu Yiri : Ilaa uu Qabrigaaga Ka Qalaalo, Maalintaay Qalasho (Ingagto) Carada Qabrigaga Waa Aroosi Doona.

Waxeey u Yeertay Walalkeed, Waxeeyna Ka Codsatay, Subax Kasto Inuu Waraabiyo (Biyo Ku Shubo) Qabrigeeda.

Walalkeed Wuu Ka Aqbalay Dardaarantii Walashiis, Maalinkastana Biyo Ayuu Ku Shubi Jiray Qabriga Walashiis.

Ninkeedi Asigana Maalin Kasto Wuu Imaan Jiray Qabriga, Wuxuuna Arki Jiray Qabrigii oo Qoyaan, oo Aysan Caradiisa Wali Qalalin..

Walalkeed Ayaa Maalin Soo Daahay, Ninkeedina Xili Hore Ayuu Tagay, Waxeey Iskaga Hor Imaadeen Albaabka Qabuuraha Laga Galo.

Is Wareysi Kadib, Wuxuu Dhahay Seedi Xagee Ka Timid Xiligaan ? Walalkeed Wuxuu Dhahay:: Walashay Ayaa Iga Codsatay Inuusan Qabrigeeda Qalalin Subax Kastana Waxaa Imaada Qabrigeeda Si Aan u Qaraabiyo..

Xariifkii Waa uu Yaabay, Wuxuuna Yiri:: oo Ruuxii Qabriga Waraabin Jiray Maalin Kasto Adiga Miyaa ? Wuxuu Dhahay Haa!!

Dumarka Hadday Ku Nacaana waa Balo, Hadday Ku Jeclaadaana Waa Balo Kale
Sidee kuu iloowaa? Ma adigaaba i baray sidaan kuu iloowi lahaa?

Kaliya waxaad i bartay sidaan kuu jeclaan lahaa inta noloshayda ka dhiman.

Illa yaraantaydii, dhagahayga waxaa kusoo dhacayay sheekooyinka jacaylka iyo xanuunkiisa.

Waxaan soo noolaa xilli ay soomaalidu u ololi jireen maqalka sheekooyinka Boodhari iyo Hodan, halkaas oo kalgacal iyo ciil isku dhex milmeen.

Gacaliso, erey kasta oo qiimo leh,
ficil kasta oo jacayl laga dheehan karo, waan xasuusanayaa.
Xitaa xasuusta ugu yar ee qof caadi ah hal saac ku illoobi karo anigu weli waan xasuusanayaa, waana u bukaa.

Xanuunada badan ee diiwaanka ku jira,
waxaa ka culus midka aan la diiwaangelin ee ah xanuunka xasuusta.

Anigu waxaan ahay bukaan,
bukaan u dhiman kara xusuustaada.
Tan iyo markii uu Captain Ibrahim Traore uu xilka la wareegay, dalka Burkina Faso ayaa dakhli dhan $18 bilyan oo dollar ka soo xereeyay qodista macdanta dahabka.

Sannadihii ka horreeyay xukunka Ibrahim Traore, macdanta dahabka ee Burkina Faso waxaa si weyn uga faa'iideysan jiray shirkado shisheeye oo aan wax badan ku soo celin jirin shacabka iyo dowladda dalkaas. Heshiishyadii isaga ka horeeyay ee lagu qodi jiray dahabkuna ma ahayn mid cadaalad ku dhisnaa, taas ayaana keentay in khayraadkii dabiiciga ah ee dalkani lahaa aayar la iska dhoofsado, oo wax dakhli muuqda ah aan laga soo celin shacabka.

Balse tan iyo intii uu Traore hoggaanka qabtay, waxaa xoogga la saaray dib-u-habeyn lagu sameynayo heshiisyadii hore ee macdanta.Tani ayaana suurto-gelisay in dakhligii laga helay macdanta uu gaadho heerkii ugu sarreeyay, oo ah $18 bilyan muddo kooban gudaheed. Waxay sidoo kale horseedday in shacabka reer Burkina Faso ay dareemaan saamayn dhaqaale oo togan.
Haku kalsoonaan dadka
badu waa wada milix
dadkuna waa danaystayaal
Hortaada waxaa jooga masaakiin
gadaashadana waxa yaal mindiyo /sakiimo
iska jir adkuna wey noocyo badan yihiin
Dukaanle: maxaan kaa iibiyaa?
Macmiil: faanto casaan qabaw ii dhiib.
Wada-hadalka Cimilada
Xaaji: Nabadeey! Cimilada maanta aad bay u kululayd sidii maalmihii hore, adiguse sidaas ma u aragtaa Maanta?
Warsame: Waa runtaada Xaaji, maanta kulaylku wuu sarreeyaa, qorraxda ayaana aad u xoog badan. Laakiin waxaa la filayaa in isbeddel uu yimaado.
Xaaji: Isbeddel? Ma roob baa la filayaa mise dabaylo qabow?
Warsame: Saadaasha cimilada ee berri waxay sheegaysaa inaysan kulaylkani siduu yahay sii ahaan doonin. Waxaa soo socda dabaylo badda ka yimaada oo cimilada qaboojin doona, habeenkuna wuxuu noqon doonaa mid raaxo leh.
Xaaji: Alxamdulillaah, waa war wanaagsan. Halkee baad ka maqashay warbixintan cimilada?
Warsame: Telefishanka iyo barnaamijyada cimilada ee taleefanka ayaa sheegaya in berri ay xaaladdu xoogaa soo hagaagayso.
Xaaji: Hagaag, ee aan rajayno in berri ay cimiladu naxariis badan noqoto. Mahadsanid warbixintaada!
Warsame: Adaa mudan, Xaaji!
Lahasho = Rabitaan
Looyaamid = Aan xasiloonayn ama aan deganayn
Ladi waayey = Seexan waayey
Liiga = Cawsha labka ah (Mid ka mid ugaarta kunool dhulka soomaaliyeed )

Law Law = Duqnimo ama waayeelnimo
Lebbad = Suuxsan aan dhaqdhaqaayan, hurda
Trump hadal ma daayo, iiraan waa baratay bootadiisa, wuxuu yiri waxaan qorsheynay inaan qaadno weerarkii ugu weynaa kadib dagaalkii labaad ee Adduunka laakiin waan iska deynay kadib codsi na soo gaaray. Markiiba qiimaha saliidda cayriin ayaa hoos u dhacay in ka badan 5%, kaddib markii Trump baajiyey weerarki Mareykanku ku qaadi lahaa Iraan. Suuqyada dhaqaalaha waxaa dejiyey rajada laga qabo wada-hadallo cusub, balse weli lama xaqiijin xabbad-joojin rasmi ah, marinka Hormuz-na si caadi ah uma furna.
In ka badan 250 milyan oo qof ayay sannad walba kaneecadu/duumada haleeshaa dunida, dadkaas 235 milyan oo qof oo ka middi waxay ku nool yihiin Afrika. Waxaana sannad kasta u dhinta in ka badan 620,000 oo qof guud ahaan dunida oo dhan. Ku dhawaad 580,000 qof oo ka midda dadkaasina waxay ku nool yihiin isla gudaha Afrika, taasoo ka dhigan in 94% guud ahaan dadka u dhinta dunidu ay ku nool yihiin Afrika.

Halkii kaneeco ee gudbisa xanuunkani (nooca Anopheles-ta) waxay markiiba ka nuugtaa qofka 0.01 millilitir (0.00001 litir) oo dhiig ah. Marka aynu intan ku dhufano tirada ay sannad kasta haleesho, waxay noqonaysa inay 2,500 litir oo dhiig ah nuugto sannadkii. Tani ayaa ka dhigan inay nuugto in ka badan 12 foosto sannadkii, amaba kala badh hal booyad qaadkeed oo dhiig ah.

Dabcan waa noole yar, haddana waa noolaha dhimashada ugu badan ka geysta qaaraddan aynu ku nool nahay. Qaaradaha kale lama qabaan dhibtan, oo qaarkood waaba laga tirtiray cudurkan, lakiin Afrika wadka dadkeedu waa xannuunkan.
Waxay Soomaalidu ahayd, welina tahay Ummad aad u muuneysa aftahammada guud ahaan, gaar ahaanna maansada. Qoristii Afsoomaaliga ka horna, waxay maansadu ula meel joogtey buug-taariikheed ay ka ogaadaan waayihii ay soo mareen iyo dhacdooyinkii waaweynaa ee noloshooda si taban amaba togan u saameeyey.
Dukaanle;soo dhowoow walaal maxaan ku soo qabtaa?
Macmiil; mahadsanid saxiib. Waxaad iisoo qabata adeeg dhamaystiran oo nadiifinta dharka ah.
Dukaanle; ii faahfaahi walaal. Ma taydh,saabuun adag, iyo shampoo ba waan isku kaa raaciyaa?
Macmiil;Haa walaal isku kay raaci, waxaad kale oo iigu dartaa carfiso.
Dukaanle;Waankuu dhamaystiray walaal.
Wax dheeraad ah miyaad u baahantahay.
Macmiil; May jaalle. Lambarku ma kan sare baa.
Dukaanle;Haa walaal waa kaas.
Macmiil; Mahadsanid walaal waankuu diray.
Dukaanle; waad mudantahay walaal, mararkale oo badana na soo booqo.
Marka u horraysa, waxaad soo qaadanaysaa Biyo qandac ah, Saabuun ama jeermis dile hadba wixii aad hesho.

Biyaha ayaa qandaca ah ayaa gacmahaaga ku qoynaysaa, kadib saabuuntii ayaad ku mayraysaa ama ku dhaqaysaa, kolkaa ayaad haddana biyihii qandaca ahaa ama karkarsanaa ku dhaqaysaa gacmahaaga.

Ugu dambayn hadda gacmahaagu waa nadiif ka maran jeermis ama cudurro kale.
Bismillah.
Safar aan baxo kii ugu xiisaha badna wuxu aha kan.
Waxan ka imid magalada burco waxananku foolaha ama an ku socday magaalada hargaysa kadib waxan sii maray dhowr gobod oo aad u qurux badan oo run ahanti layaablaha
Waxana ka mid aha goobahas dawga sheikh halkas oo ka mida meelaha ugu caansan ee ugu quruxda badan somaliland waxa kale oo ka mida magalada berbera gaar ahaan xeebta batalaale
Canjeerada waxa loo sameeya sidan.
Marka hore waxa la qoosha daqiiq uu iyada qudheedu u kala baxda dhowr qaybood oo kala duwan kuwaas oo an ku kala saari karo hadii ad u baahato
Kadib meel aya la dhiga marku u yaallo in mudo ah ee uu faxo aya laso qaada kadibna waa la duba iyado dhowr qalab oo kala duwan loo adeegsado
Khilaafku Ma Burburiyo Guurka

Guurku ma burburo hal maalin gudaheed, mana dhammaado hal dood oo keliya. Inta badan wuxuu ku daciifaa erayo qallafsan oo soo noqnoqda, isfaham la'aan la dayacay, iyo qalbiyo si tartiib ah isu fogeeya.

Marka aad xanaaqsan tahay, hadalkaaga dib u dhig. Eray dhaawac leh wuxuu reebaa nabar ay adag tahay inuu bogsado.

Mar kasta oo aad rabto inaad hadasho adigoo xanaaqsan, is weydii: "Ma doonayaa inaan muranka ku guuleysto, mise inaan qalbigeeda ilaashado?"

Ha isku dayin inaad muranka ku guuleysato; isku day inaad qalbiga lammaanahaaga kasbato. Guurku ma aha TARTAN, waa ISKAASHI.

Raalli-gelin yar, dhegaysi wanaagsan iyo cafis daacad ah ayaa badbaadin kara xiriir ay boqollaal doodood burburin lahaayeen.

Mar kasta xusuusnow: Jacaylku kuma noola qalbi kibir ka buuxo, wuxuu ku noolaadaa qalbi ixtiraam, dulqaad iyo naxariis leh.


Moustapha Issa Moumin
Safarkeygii Maka Al Mukaramma

Waxaan joogaa magaalada barakaysan ee Maka Al-Mukarrama. Waa habeenka 7aad ee bisha Ramadaan, goor-sheegtaduna waxay muujinaysaa 10:15 fiidnimo, wax yar kadib markii laga soo baxay salaadda Taraawiixda. Magaalada oo dhan waxaa buux dhaafiyey muslimiin ka kala yimid daafaha dunida. Inkastoo meelaha qaarkood ay ciriiri yihiin, haddana wajiyada dadka waxaa ka muuqda farxad iyo xamaasad cibaado.

Waxaan bilownay gudashada Cumrada annagoo marka hore ku wareegnay Kacbada barakaysan. Kumanaan qof ayaa isku mar ku tawaafaya, mid kasta ducadiisa iyo baryadiisa ku mashquulsan. Kadib waxaan u gudubnay socodka u dhexeeya Safa iyo Marwa, halkaas oo dadka ay si xamaasad leh u gudanayaan cibaadadooda. Cumrada oo dhan waxay nagu qaadatay ku dhawaad saddex saacadood.

Markii aan dhammeystirnay waajibaadkii Cumrada, waxaan u soo baxnay bannaanka Masjidka. Habeenka Ramadaanka ee Maka wuxuu leeyahay muuqaal gaar ah; waddooyinka waxaa ku yaalla makhaayado iyo goobo badan oo dadka loogu diyaarinayo suxuur. Dad badan ayaa safaf dhaadheer ugu jira si ay u helaan cunto ay ku suxuurtaan ka hor waaberiga.

Maka ma aha oo kaliya magaalo; waa meel ay ku kulmaan qalbiyada muslimiinta dunida oo dhan. Halkaas waxaad ku dareemaysaa midnimo, iimaan iyo deganaansho qalbi. Safarkeygii Maka wuxuu noqday xasuus qaali ah oo aan weligey ilaawi doonin, waayo waa meel qof kasta oo muslim ah uu qalbigiisa ku hamiya inuu mar uun tago.
Waxay shalay geeriyooday James Watson, waa ninka ku magacawnaa inuu iftiimiyay oo uu helay qaabka isku-talaabta ee ay u taallo DNA aadannuhu. Walow uu mar dambe qiran doono in uu xogtaas helideeda ka soo xaday gabadh da' yaraan ku dhimatay oo la odhan jiray R- Franklin, haddana wuxuu ku helay daah-furkaas bilada karaamada ee Nobel prize-ka. Waxa uu lahaa bugaag dhawra sida, Molecular Biology Of Gene iyo Buug kale oo isna la odhan jiray Lessons From a Life Science. Wuxuu galbaday isagoo wax uun ku darsaday culuumtaa basharku kala dhaxasho.
DEGDEG:
Spain ayaa sheegtay in ku dhowaad 49,000 oo muhaajiriin ah ay Morocco uga soo gudbeen magaalada Ceuta 24 saac gudahood.

Dhacdadan ayaa timid toddobaadyo kaddib markii in ka badan hal million oo muhaajiriin aan sharci haysan ay Spain ka codsadeen in sharci la siiyo.Magaalada Ceuta waxaa ku nool qiyaastii 85,000 oo qof. Taasoo ka dhigan in dadka hal maalin soo galay ay ka badnaayeen kala bar dadka ku nool magaalada.

Magaalooyinka Ceuta iyo Melilla waa dhul ka tirsan Spain oo ku yaalla Waqooyiga Afrika, waana xuduudka keliya ee dhulka uu Midowga Yurub la leeyahay Afrika. Qofka gaara Ceuta wuxuu galay dhul ka tirsan Spain iyo Midowga Yurub.Mas'uuliyiinta Spain waxay sheegeen inay isku dayayaan inay muhaajiriintan dib ugu celiyaan Africa.

Laakiin maxaa sababay qulqulkan?Weli lama xaqiijin sababta laakiin waxaa laga yaabaa in shabakadaha tahriibka iyo baraha bulshada ay dhiirra geliyeen muhaajiriinta, ama wararka sheegaya inay adkaan doonto in la masaafuriyo qofkii gaara Ceuta.
Microsoft waxay soo bandhigtay dakhli rubucle ah oo gaaray $90 bilyan, kana sarreeya saadaashii suuqa. Dakhliga Microsoft Cloud wuxuu kordhay 27%, Azure-na 43%, halka Microsoft 365 Copilot uu dhaafay 30 milyan oo macaamiil lacag bixiya. Saamiga shirkaddu wuxuu ganacsigii saacadaha dambe kacay qiyaastii 9%.

Meta dhinaceeda, dakhligeedu wuxuu kordhay 28% ilaa $60.8 bilyan, balse faa'iidada saafiga ahi 14% ayay hoos u dhacday. Kharashaadka sharciyeed, shaqaalaha la dhimay iyo maalgelinta ballaaran ee AI-ga ayaa culays saaray lacagta shirkaddu gacanta ku haysay; saamiguna wuu dhacay kadib natiijooyinka.

Farqiga u dhexeeya labada shirkadood wuxuu muujinayaa in suuqu wali taageerayo AI-ga marka kobaca dakhliga iyo adeegyada daruuruhu si cad u muuqdaan. Waxa maanta la eegayo waa in kororka Microsoft uu taageero Nasdaq iyo in hoos-u-dhaca Meta uu ku faafo shirkadaha xayeysiiska iyo baraha bulshada.
Joseph Stalin wuxuu ahaa hogaamiyihii Soofiyeedka qarnigii 20aad, isagoo hoggaanka la wareegay dabayaaqadii 1920-yadii ka dib geeridii Vladimir Lenin oo ahaa hogaamiyihii kacaanka Shuuciga ah.

Stalin wuxuu ku dhaqmayay mabda'a Marxism-Leninism, balse habka adag iyo kali-talisnimadiisa waxaa loogu bixiyay Stalinism.

Waxaa jira sheekooyin badan oo ku saabsan fikirkiisa iyo hab-dhaqankiisa adag. Mid ka mid ah ayaa lagu sheegaa in nin maalin u yimid isagoo sheegtay inuu mustaqbalka wax ka og yahay balse wuxuu amray Stalin in la dilo, isagoo ku dooday: "Haddii uu mustaqbalka wax ka ogyahay, hore ayuu u ogaan lahaa inaan dilayo, oo iima imaan lahayn."

Sidoo kale waxaa loo nisbeeyaa oraah caan ah oo ah: "Geeridu waa xalka mushkilad kasta; haddii qofku aanu jirin, mushkiladna ma jirto." Hase yeeshee, cilmi-baarayaal badan ma helin caddeyn toos ah oo muujinaysa inuu si dhab ah u yiri.
Xorriyadda jirka wax macno ah ma samaynayso, haddii aysam jirin xorriyad maskaxeed!..

Waa jumladii igu cajiibsanayd, ee aan ku arkay buugga Xidigaha Naftayda.
** Safar-keygii Miyiga sanadihii 2011 ilaa 2015**

Sanadkii 2011 ayaan ka baxay gobolka Galgaduud gaar ahaan degmada faca-weyn ee Guriceel janaad,

- Safar qaatay saacado ka dib waxa aan tegay tuulo la yiraa dabayoodley oo ka hoos tagta degmada Maxaas ee gobolka Hiiraan waxa bilaw u aheyd sanado ku dhow 4 oo aan caruurnimadeydii kuso qaatay miyiga.

Waxa aan so bartay dhaqanka miyiga
Sida loo raaco xooloaha,
Dhulalka la dego ee ku wanagsan daaqsinta,sido kale waxa aan bartay sida loo guureeyo ama dheelmado sababtana waxa mararka qaar in ay dhici jirtay in loo guuro masaafo gaareysa 80km si dhaqso loo gaaro goobta iyo berrinka la degayo ,
Iyo waxyaabo kale oo badan

Waxa ay aheyd waqti qurux badan oo aan ku xasuusto noloshaydii ciyaalnimo ee aan miyiga ku so qaatay
Waxaan ku noolnahay xilli uu isbeddelka tiknoolajiyadu ku socdo xawaare aan hore loo arag. Garaadka macmalka ah (AI) maanta wuxuu awood u leeyahay inuu qoro qoraallo, turjumo luqado, abuuro sawirro iyo muuqaallo, qoro barnaamijyo, falanqeeyo xog, xitaa ka caawiyo dadka cilmi-baarista iyo go'aan qaadashada. Taasi waxay dhalisay su'aal muhiim ah:

**Haddii AI uu yaqaan wax walba, maxay dadku baran doonaan?**

Jawaabtu ma aha in waxbarashadu dhammaanayso. Taas beddelkeeda, waxa is beddelaya waa **waxa la baranayo iyo sida loo baranayo**.

Mustaqbalka, qiimaha ugu weyn ma noqon doono qofka xogta ugu badan xafidsan, balse wuxuu noqon doonaa qofka garanaya sida loo fahmo dhibaatada, su'aalaha saxda ah loo weydiiyo, loona isticmaalo AI si xikmad leh. Xogtu waxay noqonaysaa mid qof walba heli karo, laakiin fahamka, hal-abuurka, anshaxa, hoggaaminta, iyo go'aan qaadashadu waxay ahaan doonaan awoodaha ugu muhiimsan ee aadanaha.

Waxaa laga yaabaa in AI uu qoro koodh, laakiin bini'aadamka ayaa go'aamin doona waxa la dhisayo iyo sababta loo dhisayo. AI wuxuu soo saari karaa boqollaal fikradood, balse qofka ayaa kala dooran doona midda bulshada ugu faa'iidada badan. AI wuxuu falanqayn karaa malaayiin xogood ilbiriqsiyo gudahood, laakiin qofka ayaa qiimayn doona saamaynta ay go'aankaasi ku yeelanayso dadka.

Sidaas darteed, dugsiyada iyo jaamacaduhu waa inay dib u eegaan habka waxbarashada. Halkii xoogga la saari lahaa xifdinta keliya, waa in mudnaanta la siiyaa:

* Fikirka muhiimka ah (Critical Thinking)
* Xallinta dhibaatooyinka (Problem Solving)
* Hal-abuurka (Creativity)
* Isgaarsiinta iyo wada-shaqaynta
* Anshaxa isticmaalka AI
* Barashada joogtada ah (Lifelong Learning)

Qofka mustaqbalka guulaysanaya ma noqon doono kan AI la tartamaya, balse wuxuu noqon doonaa kan AI la shaqayn kara. Taariikhdu waxay ina bartay in tiknoolajiyad kasta oo cusub ay baabi'iso shaqooyin qaar, balse ay abuurto fursado iyo xirfado cusub. AI-na kama duwana.

Su'aasha saxda ahi ma aha: **"AI ma beddeli doonaa dadka?"** Su'aasha saxda ahi waa: **"Qofka isticmaala AI ma beddeli doonaa qofka aan isticmaalin?"**

Jawaabtu waxay u muuqataa inay tahay **haa**.

Mustaqbalka waxaa guulaysan doona qofka aan ka baqan isbeddelka, ee u arka fursad uu ku barto xirfado cusub, ula qabsado dunida cusub, ugana faa'iidaysto AI sidii qalab uu ku kobcin lahaa aqoontiisa iyo kartidiisa.

**Ugu dambayn**, AI ma beddelayo qiimaha waxbarashada. Wuxuu beddelayaa macnaha waxbarashada. Xilligan cusub, muhiim ma aha oo keliya waxa aad taqaan, balse waxaa ka muhiimsan sida aad u fikirto, sida aad u barato, iyo sida aad aqoonta u adeegsato si aad u abuurto wax bulshada anfaca
Filimka "The Fault in Our Stars" waa filin ay ka buuxaan dareeno jacayl oo aan caadi eheyn, balse waxaa jiro laba dhacdo oo qalbiga aad u taabanaya waxayna kala yihiin:

Tan koowaad waa Jumlada ah: "Qofki ina jeclaada marki uu xaalka inagu xunyahay ayaa istaahilo inuu qalbigeenna weligiis ku jiro.

Tan labaadna waa marka uu dhinto Augustus Waters ayey Hazel Grace leedahay: "Waxaan waayay qof aan waco oo ila ooyo, taasna waa midda aadka ii murjisay, qofka kaliya ee aan rabay inaan kala hadlo geerida Augustus, waa isla Augustus laf-ahaantiisa, waxaana ogaaday in janaazada aanan loo qaban qofka dhintay balse loo qabto dadka nool.
Macmiil: Waan ku salaamay walaal.
Dukaanle: waan kaa qaadey, soo dhawoow, maxaan kaa caawinaa?
Macmiil: Ma haysaa mafiiq?
Dukaanle: Iga raali ahow walaal, Mafiiq ma aanan garan ee si kale ma iigu sheegi kartaa?
Macmiil: Maxaad u taqaanaa shayga loo isticmaalo in guriga lagu nadiifiyo oo qashinka loogaga nadiifiyo?
Dukaanle: Haa haddaan ku fahmay, ma Xaaqin baad ka waddaa?
Macmiil: Haa, Xaaqinkaas baan ka wadaa magaciisaas kale baa iga maqnaaye, kaas waa meeqa lacagtiisu walaal?
Dukaanle: Waan gartay, waa 3 dollar walaal.
Macmiil: Haye, hoo lacagta oo isii walaal.
Dukaanle: waan ku faraxsanahay inaan kuu adeegnay walaal, soo dhawoow markale.
Ugu horeyn waxa la sameeya wa in la hela bur biyo iyo xooga milix ah kadib wa la garaaca ugu dambeyna wa la suga inta ay ka faxayso aakhirna wa la duba
Daraasad socotay muddo14 sano ah oo ay ka qayb galeen in ka badan 36,000 qof, ayaa lagu ogaaday in cabitaanka sodaha leh (soodhaha) ee lagu daray macaaneeyeyaasha macmalka ah (diet soda) uu kordhiyo halista lagu qaadi karo macaanka nooca 2-aad (type 2 diabetes). Hal koob oo diet soda ah oo aad maalintii cabto ayaa 38% kor u qaadi karta halista aad macaanka ama sonkorowga ugu qaadi karto, tan ayaa ka sarreysa halista aad ugu qaadi karto xanuunkan marka sonkorta caadiga ah lagu daro sharaabka oo iyadu ah 23%.

Saynisyahannadu waxay tilmaameen in macaaneeyeyaasha sida aspartame iyo sucralose ee lagu soo daro sharaabku, ay khal-khal geliyaan dheelitirka bakteeriyada ku nool mindhicirka iyo sida jidhku u xakameeyo insulin-ta, arrintaas ayaana ah ta dhaawaca caafimaadka u keeni karta qofka.
Kenya ayaa qorsheynaysa inay hirgeliso warshaddeedii ugu horreysay oo ah tamarta nukliyeerka laga dhaliyo, taas oo ku kacaysa qiyaastii 3.9 bilyan dollar.

Marxaladda hore, warshaddan ayaa soo saari doontaa ilaa 1,000 megawatt, taas oo ku kordhinaysa korontada dalka ku dhowaad 26.2% marka la barbar dhigo awoodda hadda jirta oo ah 3,812 megawatt.

Qorshuhu waa in la gaadhsiiyo sannadka 2040-ka in la soo saaro illaa 20,000 megawatt, taas oo Kenya ka dhigi doonta mid ka mid ah quwadaha tamareed ee ugu waaweyn qaaradda.

Haddii la dhammeeyo mashruucan, wuxuu noqon doonaa mashruucii ugu horreeyay ee nukliyeer ah ee laga dhiso Bariga Afrika, halka ay imika Koonfur Afrika tahay weli waddanka kaliya ee ay ka jirto warshad nukliyeer ah, taas oo korontada siisa dadkeeda.
Aan ku bilaabo magacaygu waa Maxamed waxaan ahay inan da' da labaatanaad ku jira leh hami iyo himilo sare una halgamaya in uu ka dhabeeyo,Taasi waa xaalka aan hadda ku jiro aan dib idiin celiyo Toban ilaa Lix iyo Toban Sanno sidee ayay ahayd noloshaydu.

Inan yar oo jeclaa ciyaarida kubada,La jooga saaxiibadii iyo daawashada dhalada inkasta oo aanu dhib ka mari jirnay helida dhalo aanu daawano hadana ma aanaan joojin daawashadeda.
Sannadku waa qiyaas ahaan 2008 ama Sagaalki,Berigaa waxa aanu ugu jeclayn daawashadiisa waa Taxanaha (Barbara) kaas oo mid dadku wada xiisayn jireen,Waxa sidoo kale aanu daawan jirnay Feedhka,Filimada Dagaalka,Ciyaaraha iyo Kaartoonka Caruurta kaasoo aanu aad uga heli jirnay malahayn wakhti xadidan markii aanu helno waanu daawan jirnay markii aan waynana uma aanaan wer weri jirin waayo maaweeladayada kale ayaa ka badan oo camal la'aani ma dhici jirin.
Kubada oo aanu aad u jeclayn waxay noo ahayd shayga aanu ku qaadano wakhtigayaga intiisa badan waxaanu lahayn kooxo farabadan oo xaafada kawada dhisan kuwaasoo ay xamaasadi dhex taal,sidoo kale waxaa jiray kooxo deris nala ah kuwaasoo aynu is dagaali jirnay mararka qaar.